具俊曄回應大S「剝蝦論」 簡單1句閃盲網友
2024年05月03日 12:01
東網電視
更多新聞短片
台灣藝人大S（徐熙媛）同汪小菲離婚後，閃嫁舊愛韓團始祖「酷龍」成員具俊曄，2人如童話般嘅浪漫愛情更係閃盲一眾網友。而日前，定居台灣嘅韓國網紅「金針菇」，亦邀請到具俊曄做嘉賓，一齊去體驗台灣釣蝦文化嘅佢哋，期間亦不斷傾起感情相處，當金針菇提到台灣最浪漫嘅事情係男方為女方剝蝦時，具俊曄亦大方表示，為咗老婆自己乜都肯做，就算剝100隻蝦都冇問題，高調放閃嘅回應令金針菇忍唔住尷尬道：「我幹嘛提起這個呢？」
事實上，大S曾喺實境節目上透露，自己從來唔會剝蝦，食蝦時一定要男人幫佢剝，當時嘅「剝蝦論」曾受到兩極化嘅熱議，不過如今具俊曄再回應「剝蝦論」時，則係閃盲一眾網友，引嚟唔少網友留言好羨慕呀！